
ГОДИШЕН ДОКЛАД
за оценка на удовлетвореността на потребителите от предоставяното административно обслужване за 2022 г.
В изпълнение на разпоредбите на чл.24, ал.8 от Наредбата за административното обслужване е изготвен Годишен доклад за оценка на удовлетвореността на потребителите от предоставяното административно обслужване през 2022 год.
Община Павел баня осъществява обратна връзка с потребителите на административни услуги като използва следните методи и канали за обратна връзка:
1. Кутия за мнения и препоръки за подобряване качеството на административното обслужване, поставена в Центъра за административно обслужване /ЦАО/;
2. Извършване на анкетни проучвания; 
3.   	Провеждане на консултации със служителите;
4.      Форма за сигнали, мнения и препоръки чрез интернет страницата на община Павел баня - Община Павел баня (pavelbanya.bg);
Анкетните карти за измерване на удовлетвореността на потребителите са разпространени на хартия в Центъра за административно обслужване в Общинска администрация - Павел баня.
През 2022 година са попълнени общо 9 броя анкетни карти (анонимни). Участниците в анкетата са посочили, че услугите на общинска администрация се ползват няколко пъти годишно. 
Като най-често използваните услуги остават административните услуги по гражданско състояние /съставяне на актове за раждане, смърт издаване на различни видове удостоверения/, услугите по устройство на територията и местни данъци и такси.
Непрекъсваемостта на работата в Центъра за административно обслужване е оценено позитивно. Мнението на анкетираните по отношение на работата на служителите е , че са  получили необходимата информация и съдействие за извършване на услугата.
Анкетираните са на мнение, че административното обслужване в община Павел баня се подобрява.
През 2022 г. няма постъпили сигнали, мнения и препоръки чрез формата за контакт на  интернет страницата на община Павел баня .
През 2022 г. периодично са провеждани срещи със служителите, на които е обсъждано административното обслужване и в резултат са извършвани промени с цел подобряване на процеса на предоставяне на административни услуги.
През 2022 г. няма постъпили писмени и устни сигнали, мнения и препоръки към администрацията.

